Noteikumu projekts

|  |
| --- |
|  |

LATVIJAS REPUBLIKAS MINISTRU KABINETS

2019.gada \_\_\_. \_\_\_\_\_\_\_\_\_ Noteikumi Nr.

Rīgā (prot. Nr. )

**Grozījumi Ministru kabineta 2014.gada 17.jūnija noteikumos Nr.306 “Kārtība, kādā Finanšu un kapitāla tirgus komisija, Datu valsts inspekcija un Patērētāju tiesību aizsardzības centrs pieprasa un elektronisko sakaru komersants nodod noslodzes datus”**

Izdoti saskaņā ar

Elektronisko sakaru likuma

70.panta vienpadsmito un divpadsmito daļu

1. Izdarīt Ministru kabineta 2014.gada 17.jūnija noteikumos Nr.306 “Kārtība, kādā Finanšu un kapitāla tirgus komisija, Datu valsts inspekcija un Patērētāju tiesību aizsardzības centrs pieprasa un elektronisko sakaru komersants nodod noslodzes datus” (Latvijas Vēstnesis, 2014, 120. nr; 2018, 250. nr.) šādus grozījumus:
   1. Papildināt noteikumu nosaukumu aiz vārda “komisija,” ar vārdiem “Izložu un azartspēļu uzraudzības inspekcija,”;
   2. Papildināt norādi, uz kāda likuma pamata noteikumi izdoti, aiz skaitļa un vārdiem “70.panta vienpadsmito” ar vārdiem “un divpadsmito daļu”;
   3. Papildināt 1.punktu aiz vārda “komisija,” ar vārdiem “Izložu un azartspēļu uzraudzības inspekcija,”;
   4. Papildināt 5.1punktu pirms vārdiem “Patērētāju tiesību aizsardzības centrs nepieciešamos noslodzes datus pieprasa” ar vārdiem “Izložu un azartspēļu uzraudzības inspekcija un”;
   5. Aizstāt 3.pielikuma 2.punktā skaitļus un vārdus “8.1 un 8.2” ar skaitļiem un vārdu “8.1, 8.2 un 8.3”;
   6. Izteikt 3.pielikuma 3.4.apakšpunktu šādā redakcijā:

“3.4. Abonenta vai lietotāja interneta protokola (IP) adrese, no kuras ir veikta interneta piekļuve, ar piekļuves sākuma un beigu datumu, un laiku (atbilstoši attiecīgajai laika zonai), norādot savienojuma virzienu (IP adresi) ar savienojuma datumu un laiku”.

1. Noteikumi stājas spēkā 2019.gada 1.oktobrī.

Ministru prezidents A. K. Kariņš

Finanšu ministrs J. Reirs